tartuNLP/wikipedia-smugri-20251201 huggingface dataset:
Béla Rerrich

Béla Rerrich (26. marraskuuta 1917 Budapest – 24. kesäkuuta 2005 Saltsjöbaden) oli unkarilaissyntyinen miekkailija. Hän oli vuoden 1956 kesäolympialaisissa Melbournessa mukana saamassa hopeaa kalvan joukkuekilpailussa ja osallistui lisäksi yksilökilpailuun. Kesäolympialaisissa 1948 Lontoossa Rerrich kilpaili pelkästään kalvan joukkuekilpailussa, mutta vuoden 1952 kesäolympialaisissa Helsingissä hän osallistui sekä sen henkilökohtaiseen että joukkuekilpailuun.
Rerrich loikkasi Melbournen kisojen jälkeen Yhdysvaltoihin, josta hän sittemmin muutti Skandinaviaan. Hän työskenteli siellä miekkailuvalmentajana ja tuli läheiseksi Ruotsin kuningasperheelle. Hän oli kuuden kielen sujuva osaaja. Hän kuoli Ruotsissa 87-vuotiaana.
Bottiverkko

Bottiverkko eli botnet koostuu joukosta tietokoneohjelmia (botteja), jotka ovat kytkeytyneet toisiinsa tietoverkon kuten internetin, välityksellä. Bottiverkolla on yleensä jokin tavoite, esimerkiksi hyväntahtoinen IRC-kanavan kontrollointi. Tarkoitusperä voi olla myös pahantahtoinen, kuten roskapostitus tai osallistuminen palvelunestohyökkäykseen. 
Sana "botnet" tulee englanninkielisistä sanoista "robot" ja "network".
Bottiverkkoja on käytetty syöttämään sosiaaliseen mediaan sisältöä, joka näyttää ihmisen tekemältä mutta on todellisuudessa ChatGPT:n tuottamaa. Botit käyttävät valepersoonia, jotka vastaavat toisilleen, käyttävät varastettuja kuvia, mainostavat haitallisia verkkosivustoja ja levittävät haitallisia kommentteja. Joitakin bottiverkkoja käytetään tiedonharavointiin, jolloin kuormitus levitetään sadoille tuhansille eri IP-osoitteille. Haravointibotit käyttävät satunnaisia tunnisteita, joilla ne pyrkivät välttämään havaitsemista, ja ne pyrkivät sulautumaan asiallisen liikenteen joukkoon.
Esimerkkejä.
Kiina.
Cardiffin yliopisto selvitti Kiinan bottiverkoston laajan roolin Yhdysvaltain presidentinvaaleissa 2020. Se jakoi ensimmäisenä valheellista videota muka varastettujen äänestyslipukkeiden polttamisesta, kehotti väkivaltaan Trumpin toisen kauden mahdollistamiseksi juuri ennen kuin tammikuun 6. 2021 Trumpin kannattajat hyökkäsivät kongressirakennukseen, ja vertasi Washingtonin mellakoita Hongkongin mielenosoituksiin demokratian puolesta. Kiinan bottiverkko lähetti myös muita vaalivilppiväitteitä ja vihamielisiä viestejä Trumpista ja Bidenista. Tutkimuksen mukaan operaatio oli hyvin edistynyt ja organisoitu, eikä tavallisilla kiinalaisilla ole pääsyä Twitteriin. Kiina näyttää omaksuneen Venäjän vaikutuskeinoja.
Lähteet.
Nikon D700

Nikon D700 on Nikonin valmistama täyden kennon yksisilmäinen peiliheijastuskamera, joka julkistettiin 1. heinäkuuta 2008. Kamera on yhteensopiva Nikon F -objektiivien kanssa ja siinä on sama 12,1 megapikselin CMOS-kenno kuin Nikon D3:ssa. Nikon D700:lla voi kuvata viisi kuvaa sekunnissa, mutta erillisen akkukahvan kanssa sillä voi kuvata kahdeksan kuvaa sekunnissa. Kamerassa on lisäksi 3,0 tuuman näyttö.
Niklas Åkerfelt

Niklas Sebastian Åkerfelt (s. 1. marraskuuta 1971 Helsinki) on suomalainen näyttelijä.
Åkerfelt opiskeli Helsingin teatterikorkeakoulussa 1991–1995. Hän näytteli freelancerina vuoteen 2001 saakka ja on sen jälkeen työskennellyt Svenska Teaternissa. Hän on ollut mukana useissa suomen- ja ruotsinkielissä televisio-, radio- ja elokuvatuotannoissa.
Åkerfelt ääninäytteli Nuuskamuikkusta ja Hemulia vuoden 2017 elokuvassa "Muumien taikatalvi".
Symphonies of Infernality

Symphonies of Infernality on suomalaisen metalliyhtyeen Thyranen ensimmäinen studioalbumi. Se julkaistiin vuonna 1999 levymerkillä Woodcut Records.
Kappaleet.
Kaikki kappaleet säveltänyt Blastmor ja Thyrane sekä sanoittanut Blastmor.
Sadie Maubet Bjornsen

Sadie Maubet Bjornsen (s. 21. marraskuuta 1989 Omak, Washington, Yhdysvallat) on yhdysvaltalainen maastohiihtäjä.
Maubet Bjornsen teki debyyttinsä maastohiihdon maailmancupissa Drammenissa helmikuussa 2011. Joulukuussa 2011 hän sijoittui Düsseldorfin parisprintissä toiseksi. Henkilökohtaisissa kilpailuissa hän saavutti ensimmäiset pisteensä Drammenin sprintissä maaliskuussa 2012 sijoittuen 27:nneksi. Kymmenen parhaan joukkoon hän sijoittui ensimmäisen kerran Lahdessa maaliskuussa 2013 oltuaan sprintissä yhdeksäs. Hän sijoittui Tour de Skihin kuuluneessa Toblachin viiden kilometrin vapaan hiihtotavan kilpailussa kolmanneksi tammikuussa 2017. Rukan Nordic opening -tapahtumassa hän oli perinteisen sprintissä toinen marraskuussa 2017. Yksittäisessä maailmancupkilpailussa hän sijoittui kärkikolmikkoon ensimmäisen kerran oltuaan viikkoa myöhemmin kolmas Lillehammerin perinteisen hiihtotavan sprintissä. Hän oli samalla kaudella kolmas maailmancupin finaalitapahtumassa Falunissa. Maailmancupin kokonaiskilpailussa hän sijoittui kaudella 2017–2018 kuudenneksi ja 2019–2020 kahdeksanneksi. Tour de Skin kokonaiskilpailussa hän on ollut parhaimmillaan seitsemäs kaudella 2019−2020 ja yhdeksäs 2017−2018.
Maubet Bjornsen on osallistunut aikuisten arvokilpailuihin Oslon MM-kilpailuista 2011 lähtien. Lahden MM-kilpailuissa 2017 hän saavutti perinteisen hiihtotavan parisprintissä pronssia.
Sijoitukset arvokisoissa.
Olympialaiset
MM-kilpailut:
Jevgeni Belov

Jevgeni Belov (s. 7. elokuuta 1990) on venäläinen maastohiihtäjä. Hänen tuloksensa Sotšin olympialaisissa 2014 mitätöitiin, koska näytteitä oli käsitelty, mikä paljastui vuonna 2017. Hän sai myös elinikäisen kilpailukiellon olympialaisissa.
Sijoitukset arvokisoissa.
Olympialaiset
MM-kilpailut:
Maailmancupin kokonaiskilpailu.
Sijoitukset maailmancupin kokonaiskilpailussa.
Maailmancupin palkintosijat.
Lähde: FIS
Black Harmony / The Dead Beginners

Black Harmony / The Dead Beginners on kahden suomalaisen metalliyhtyeen Thyranen ja The Dead Beginnersin split-albumi. Se julkaistiin vuonna 2000 levymerkillä Spikefarm Records.
Kappaleet.
Kappaleet 1–4 kirjoittanut Blastmor sekä kappaleet 5–9 kirjoittanut T. Sitomaniemi.
Anastasija Dotsenko

Anastasija Aleksandrovna Dotsenko (; s. 14. lokakuuta 1986 Zelenogorsk) on venäläinen maastohiihtäjä. Dotsenko on erikoistunut sprintteihin.
Dotsenko debytoi maastohiihdon maailmancupissa tammikuussa 2010 Rybinskissä ollen vapaan sprintin 30 ja saavuttaen heti ensimmäisen maailmancupin pisteen. Maailmancupissa Dotsenko on ollut kahdesti palkintopallilla, ensin kolmas Moskovan vapaan sprintissä helmikuussa 2012 ja toisenkin kerran kolmas marraskuussa 2012 Rukan perinteisen sprintissä.
Dotsenko osallistui myös vuoden 2014 talviolympialaisiin Sotšissa, jossa hän oli vapaan sprintin 22. ja parisprintin kuudes. Hän on osallistunut myös kolmiin MM-kisoihin, joissa hänen paras sijoituksensa on parisprintin 10. sija vuoden 2011 MM-kisoista. Paras henkilökohtainen sijoitus on 14. perinteisen sprintistä vuodelta 2015.
Sijoitukset arvokisoissa.
MM-kilpailut:
Black Harmony (albumi)

Black Harmony on suomalaisen metalliyhtyeen Thyranen varhainen demoäänite. Se julkaistiin omakustanteena kesällä 1997, mutta Woodcut Records julkaisi levyn uudelleen vuonna 1998.
Kappaleet.
Kaikki kappaleet kirjoittanut Blastmor.
Nina Hukkinen

Nina Maria Hukkinen (o.s. Hedström, s. 15. kesäkuuta 1965 Helsinki) on suomalainen näyttelijä. Hän on opiskellut Helsingin teatterikorkeakoulussa. Näyttelijän töitä hän on tehnyt Svenska Teaternissa ja vapaana taiteilijana. Hukkisen merkittävin televisiorooli lienee kartanonrouva Johanna Lindhof Yle TV2:n epookkidraamassa "Hovimäki" 1999–2002.
Hukkinen käsikirjoitti, ohjasi ja näytteli nimiosan lasten- ja nuortennäytelmässä "Nasses taxi" vuonna 2003. Hän on näytellyt niin ikään muun muassa teoksissa "En midsommarnattsdröm" (2012), "Rådgivaren" (2015) ja "Stockmann, Stockmann!" (2018).
Miki Lehtonen

Miki Lehtonen (3. helmikuuta 1976 Kotka – 22. lokakuuta 1999 Helsinki) oli suomalainen jalkapallomaalivahti. Hän edusti Veikkausliigassa FC Kuusysiä ja Myllykosken Palloa vuosina 1995–1998. Kaudeksi 1999 Lehtonen siirtyi Ykkösessä pelanneen Atlantiksen riveihin.
Hän esiintyi myös Suomen futsalmaajoukkueessa sen kaikkien aikojen kahdessa ensimmäisessä maaottelussa vuonna 1998. Miki Lehtonen kuoli kotonaan tapaturmaisesti lokakuussa 1999.
Marcel Diallo

Marcel Diallo (s. 9. lokakuuta 1972) on yhdysvaltalainen muusikko, runoilija, taiteilija ja asuinyhteisöaktivisti ja "Black Dot Artists Collectiven" jäsen.
Nelma Sibelius

Kaino Ihanelma (Nelma) Sibelius (o.s. Swan, 1. joulukuuta 1878 Janakkala – 12. elokuuta 1970 Helsinki) oli suomalainen lasten- ja nuortenkirjailija.
Sibeliuksen vanhemmat olivat Carl Gustaf Swan ja Emilia Charlotta Malin. Perheessä oli yhdeksän tytärtä, joista tunnetuimpia olivat lastenkirjailija Anni Swan ja näyttelijä Saimi Järnefelt. 
Nelma Sibelius oli naimisissa säveltäjä Jean Sibeliuksen veljen psykiatrian professori Christian Sibeliuksen kanssa. Miehensä kuoleman jälkeen vuonna 1922 hän työskenteli piirustuksenopettajana, kirjailijana ja suomentajana.
Martinex

Oy Martinex Ab on lahja- ja taloustavaroiden sekä leikkikalujen, pelien ja tekstiilien valmistaja, maahantuoja, tukkuliike ja verkkokauppa. Perheyrityksen perusti vuonna 1986 Suomen Brion toimitusjohtajana 16 vuotta toiminut Risto Muinonen yhdessä vaimonsa Tuulan kanssa. Toimitusjohtajana on vuodesta 2001 toiminut heidän tyttärensä Riia Sandström. Pelikon tuoteryhmäjohtajana toimii toinen tytär Jenni Jalava. Vuonna 2017 Martinexilla oli henkilöstöä noin 45, joista kolme työskentelee Ruotsin tytäryhtiössä. Martinexin toimitilat sijaitsevat Raisiossa, Varsinais-Suomessa, missä suurin osa tuotteista suunnitellaan yrityksen omalla Design-osastolla. Liikevaihtoa yrityksellä oli vuonna 2016 12,6 miljoonaa euroa.
Yrityksen aputoimimet ovat "Artia" ja "Peliko". Markkinointinimi on Martinex Oy.
Vuonna 2003 Martinex osti suomalaisen lautapelivalmistajan Pelikon koko peliliiketoiminnan ja kustantaa ja valmistaa tunnettuja lauta- ja korttipelejä kuten Afrikan tähteä, Pekka-pelikortteja ja Muumipeliä. Vuonna 2013 Martinex osti kaarinalaisen Emmi-Tuotteen ja ruotsalaisen pelivalmistajan Mindtwisterin. Martinexin, Pelikon ja Mindtwisterin fuusion myötä konsernilla on suuri osuus lautapelimarkkinoista Skandinaviassa.
Martinexin omaan valmistukseen kuuluvat Peliko-pelien lisäksi monien lastenkirjojen oheistuotteet kuten Muumi-, Mauri Kunnas- sekä Viiru ja Pesonen -tuotteet. Yrityksen valmistamaa muovista Muumitaloa on myyty yli 200 000 kappaletta. Taloustavaroiden tuotemerkkejä ovat Iloleipuri (leivontatarvikkeet), Koti (keraamiset ja melamiiniset astiasarjat sekä lahjatavara) ja Satu Vuorion suunnittelema Saara Design (keraamiset käyttöastiat ja kattaussarjat). Yrityksen omaa muotoilua edustavat useimpien kodintuotteiden ja -tekstiilien kuosit.
Martinexin tuotteita viedään Ruotsiin ja muihin Pohjoismaihin sekä Isoon-Britanniaan ja Japaniin. Suomen Asiakastieto Oy valitsi Martinexin Suomen Vahvimmaksi yritykseksi vuonna 2012 ja samalla Varsinais-Suomen vahvimmaksi yritykseksi.
Vuonna 2011 Martinex rahoitti lastenanimaation "Eetu ja Konna". 
Vuonna 2016 yritys laajensi toimintaansa kuluttajapuolelle avatessaan kotisivuillaan verkkokaupan.
Huhtikuussa 2017 Martinex Oy osti helsinkiläisen Aarikka Oy:n koko osakekannan. Aarikka on suomalainen koruihin ja piensisustustuotteisiin erikoistunut yritys, jonka tuotteiden päämateriaali on puu.
Suisaari

Suisaari () on kyläryhmä Karjalan tasavallan Äänisenrannan piirin Järventakuisen kunnassa Venäjällä. Se sijaitsee Äänisen Kontupohjanlahden länsirannalla samannimisen saaren mantereesta erottavan salmen molemmilla puolilla. Mantereen kylässä on 54 asukasta (vuonna 2012). Saarikylässä ei ole vakituista asutusta.
Kylän nimitys perustuu vepsän tai karjalan sanoihin "suvi" ja "saŕ, suar" eli ”eteläinen saari”. 1400-luvulla Suisaareen kuului useita Novgorodn pajarien omistamia pieniä kyliä. 1500-luvulta 1700-luvun puoliväliin se kuului Kižin ja Suojun pogostoihin ja myöhemmin Suunun ja Jallahden volosteihin. 1800-luvulla Suisaari käsitti saarikylän, pohjoiskylän sekä mantereen kylän, jota myöhemmin kutsuttiin Keski-Suisaareksi. Paikallinen tsasouna muutettiin vuonna 1864 kirkoksi.
Nykyään Suisaareen johtaa maantie Petroskoin Solomannista. Sieltä on linja-autoyhteys Järventakuiseen ja Petroskoihin. Kylässä on myös laivalaituri. Suisaaressa toimii kalanviljelylaitos ja Venäjän tiedeakatemian tutkimusasema. Palveluihin kuuluu kauppa. Lähistöllä on kaksi lomakylää.
Suisaaren kylillä on historiallisen asutuksen status. Niissä on säilynyt vanhoja puisia asuin- ja talousrakennuksia, joista monet ovat suojelukohteita. Suisaaren historiasta, kansanperinteestä ja kulttuurista kertoo petroskoilaisten tutkijoiden vuonna 1997 julkaisema monografia "Selo Suisar: istorija, byt, kultura". Seudun luonnon ja kulttuuriperinnekohteiden säilyttämiseksi suunnitellaan historiallis-kansatieteellistä luonnonpuistoa.
Bariumhydroksidi

Bariumhydroksidi (Ba(OH)2) on vahvasti emäksinen, barium- ja hydroksidi-ionien muodostama ioniyhdiste. Kaupallisena tuotteena se esiintyy tavallisesti valkoisena mono­hydraattina.
Valmistus.
Bariumhydroksidia voidaan valmistaa liuottamalla bariumoksidia (BaO) veteen, jolloin se reagoi seuraavasti:
BaO + 9 H2O → Ba(OH)2·8H2O
Bariumhydroksidi kiteytyy oktahydraattina, mutta ilmassa lämmitettynä se muuttuu mono­hydraatiksi. Tyhjiössä 100 °C:n lämpö­tilassa monohydraatti muuttuu jälleen barium­oksidiksi.
Käyttö.
Bariumhydroksidia käytetään analyyttisessa kemiassa heikkojen happojen, varsinkin orgaanisten happojen titraukseen. Sen kirkas vesiliuos ei voi sisältää karbonaattia, toisin kuin natrium- tai kaliumhydroksidi, koska bariumkarbonaatti ei liukene veteen. Tämän vuoksi sellaisia indikaattoreja kuten fenoliftaleiinia tai tymoliftaleiinia, joiden väri muuttuu emäksisessä liuoksessa, voidaan käyttää ilman, että titrauksessa syntyy virheitä liuoksessa olevien karbonaatti-ionien vuoksi, jotka ovat paljon vähemmän emäksisiä.
Bariumhydroksidia käytetään orgaanisissa synteeseissä vahvana emäksenä, esimerkiksi esterien ja nitriilien hydrolyysissä.

Sen avulla on myös voitu valmistaa synteettisesti esimerkiksi syklopentanonia, diasetonialkoholia ja guloni-γ-laktonia.
Bariumhydroksidin avulla voidaan havainnollistaa, mikä on endoterminen reaktio, sillä sekoitettaessa bariumhydroksidiin jotakin ammoniumsuolaa seos kylmenee, koska se absorboi lämpöä ympäristöstään.
Bariumhydroksidin avulla voidaan myös neutraloida roiskuneet happopisarat.
Reaktiot.
Kuumennettaessa 800 °C:n lämpötilaan barium­hydroksidi hajoaa bariumoksidiksi. Reagoidessaan hiilidioksidin kanssa se muodostaa bariumkarbonaattia. Barium­hydroksidin vesi­liuos, joka on vahvasti emäksinen, reagoi happojen kanssa neutraloiden ne. Esimerkiksi rikki­hapon kanssa se muodostaa bariumsulfaattia, fosfori­hapon kanssa bariumfosfaattia.
Rikki­vedyn kanssa se muodostaa bariumsulfidia. Sekoitettuna monien metallien suolaliuosten kanssa se saattaa muodostaa niukka­liukoisia tai liukenemattomia saostumia.
Vaarat.
Bariumhydroksidi on vaarallista samasta syystä kuin muutkin vahvat emäkset ja vesi­liukoiset barium­yhdisteet. Se on myrkyllistä ja syövyttävää.
Henkeen ja vereen (albumi)

Henkeen ja vereen on suomalaisen black metal -yhtyeen Förgjordin kokoelma-albumi. Se julkaistiin vuonna 2006 levymerkillä Hammer of Hate.
Albumi sisältää yhtyeen kaksi varhaista demoa sekä ennen julkaisematonta materiaalia. Levy on jaoteltu neljään osaan.
Uskon kuolema

Uskon kuolema on kahden suomalaisen black metal -yhtyeen Förgjordin sekä Mustan Kappelin split-albumi.
Albumista julkaistiin 666:n kappaleen rajoitettu 7" vinyylipainos.
Hiihdon Suomen-mestaruuskilpailut 1970

Hiihdon Suomen-mestaruuskilpailut 1970 pidettiin Kajaanissa 30. tammikuuta–1. helmikuuta ja Rovaniemen Ounasvaaralla 21.–22. maaliskuuta 1970.
Mitalistit.
Maastohiihto, miehet.
15 kilometriä.
Kilpailu käytiin Kajaanissa.
30 kilometriä.
Kilpailu käytiin Ounasvaaralla.
50 kilometriä.
Kilpailu käytiin Kajaanissa.
4×10 kilometriä, viesti.
Kilpailu käytiin Ounasvaaralla.
Maastohiihto, naiset.
5 kilometriä.
Kilpailu käytiin Ounasvaaralla.
10 kilometriä.
Kilpailu käytiin Kajaanissa.
3x5 kilometriä, viesti.
Kilpailu käytiin Ounasvaaralla.
Mäkihyppy.
Pieni mäki.
Kilpailu käytiin Kajaanissa.
Suurmäki.
Kilpailu käytiin Ounasvaaralla.
Yhdistetty.
Kilpailu käytiin Kajaanissa.
Kummitusneulat

Kummitusneulat (Solenostomidae) on putkisuukaloihin kuuluva heimo. Heimon lajeja tavataan lämpimistä vesistä Intian valtamerestä ja Tyynestämerestä.
Lajit ja anatomia.
Varhaisimmat kummistusneulojen heimoon kuuluvien lajien fossiilit on ajoitettu eoseenikaudelle. Nykyään heimossa elää 1 suku ja 5 lajia. Lajit ovat kummitusneula ("Solenostomus paradoxus"), lehväkummitusneula ("S. cyanopterus"), purjekummitusneula ("S. armatus"), ripsukummitusneula ("S. leptosomus") ja "S. halimeda". Heimon kalat ovat kooltaan pienehköjä ja suurimmat lajit voivat saavuttaa 16 cm:n pituuden. Tyypillisiä piirteitä heimon kaloille ovat pitkulainen ruumis, jota ympäröivät luulevyt, pitkä putkimainen kuono, kookkaat rintaevät ja 2 selkäevää. Kummitusneulojen väritys ja ruumiinmuoto kätkevät ne hyvin kasvillisuuden sekaan. Eräillä lajeilla on ruumiissan ripsumaisia ulokkeita.
Levinneisyys ja elintavat.
Kummitusneulalajeja tavataan alueelta, joka ulottuu Afrinkan itärannikolta Fidžille. Niitä elää myös Punaisessa meressä. Heimon lajien ravintoa ovat pienet selkärangattomat eläimet. Kummitusneulanaaraat pitävät hedelmöittyneitä munia vatsaeviensä muodostamassa taskussa.
Signe Kantele

Signe Salome Kantele (o.s. Heikinheimo, synt. Heikel; 29. marraskuuta 1890 Rovaniemi – 19. lokakuuta 1970 Helsinki) oli suomalainen sairaanhoitaja, lähetystyöntekijä, lastenkirjailija ja suomentaja. Hänen puolisonsa oli Kiinassa toiminut lähetyssaarnaaja Väinö Kantele.
Kantele kävi Oulun suomalaista tyttökoulua 1902–1907 ja pääsi ylioppilaaksi Oulun suomalaisesta yhteiskoulusta 1910. Hän suoritti Oulun diakonissalaitoksen kurssin ja toimi sitten miehensä kanssa lähetystyössä Kiinassa 1915–1923. Hän toimi myös "Lasten Lähetyslehden" toimittajana ja avustajana.
Hammer of Hate

Hammer of Hate on vuodesta 2003 lähtien toiminut suomalainen black metal -musiikin julkaisemiseen erikoistunut levy-yhtiö. Sen perusti Anal Blasphemyn ja Calvariumin solisti Molestor Kadotus. Hän myi yrityksen KVLTin jäsenille vuonna 2013.
Levy-yhtiöllä on alamerkki, Spread Evil Distribution, jonka oikeudet jäivät Molestor Kadotukselle Hammer of Haten myynnin yhteydessä.
Sielun kadotuksen sinfonia

Sielun kadotuksen sinfonia on suomalaisen black metal -yhtyeen IC Rexin ensimmäinen studioalbumi. Se julkaistiin vuonna 2005 levymerkillä Hammer of Hate.
Hammer of Hate sekä Ahdistuksen Aihio Productions julkaisi albumista 2LP-vinyylipainoksen lokakuussa 2008. Sitä painettiin 500 kopion painos, johon sisältyi yhtyeen varhainen demo, "Lunar Possession".
Haruhiko Kuroda

Haruhiko Kuroda (; s. 25. lokakuuta 1944) on japanilainen pankkiiri, joka on toiminut Aasian kehityspankin pääjohtajana helmikuusta 2005. Japanin pääministeri Shinzō Abe asetti vuoden 2013 alkupuoliskolla Kurodan ehdolle Japanin keskuspankin johtoon.
Norifumi Yamamoto

Norifumi ”Kid” Yamamoto (, 15. maaliskuuta 1977 Kawasaki, Kanagawa – 18. syyskuuta 2018) oli japanilainen vapaaottelija ja potkunyrkkeilijä. Hän otteli uransa alussa shootossa vuosina 2001–2003, kunnes siirtyi Hero’s-organisaatioon. Siellä hän voitti K-1 Hero’s kevytsarjan mestaruuden vuonna 2005 teknisellä tyrmäyksellä Genki Sudoa vastaan. Sittemmin Yamamoto otteli DREAMissa ja UFC:ssä. Hänellä on historian nopein tyrmäys isomman organisaation turnauksessa. Yamamoto tyrmäsi hyppypolvipotkulla Kazuyuki Miyatan neljässä sekunnissa Hero’s 5 -turnauksessa.
Yamamoto otteli viimeisen kerran vuonna 2015. Hän kuoli syöpään 41-vuotiaana syyskuussa 2018.
Sirkulaattori

Sirkulaattori on sekoittimella varustettu vedenkuumennuslaite. Vesihauteeseen upotettavan sirkulaattorin avulla veden lämpötila voidaan pitää tarkasti halutunlaisena. Sekoitin nopeuttaa lämmön siirtymistä ja auttaa pitämään sen hauteessa tasaisena.
Ammattikeittiöissä sirkulaattoria käytetään matalalämpökypsennyksen työvälineenä. Kypsennettävät raaka-aineet vakumoidaan tyhjiöpakkauslaitteella ja vakumoidut pussit laitetaan kypsymään vesihauteeseen, jonka lämpötila pidetään sirkulaattorin avulla halutunlaisena. 
Sirkulaattoria käytettäessä kypsennysajat ovat yleensä pitkiä ja lämpötilat matalia. Menetelmän ansiosta raaka-aineen ominaiset maut ja aromit saadaan hyvin esille. Tyhjiöpakkauksen ansiosta raaka-aineissa ei tapahdu kypsennyksen aikaista nesteen eikä makujen häviämistä. Sirkulaattorin avulla voidaan myös tehostaa keittiön prosesseja keskittämällä valmistus suurempiin eriin ja erilleen tarjoiluhetkestä. Useimmissa sirkulaattoreissa lämpötilaa voidaan säätää asteen kymmenesosan tarkkuudella. Tarkan lämpötilanohjauksen ansiosta valkuaisten hyytymistä voidaan kontrolloida hallitusti ja saada sille näin haluttu rakenne. Sirkulaattorilla kypsennettyjä ruokia voidaan tarjoilla välittömästi kypsennyksen jälkeen tai jäädyttää ja kylmävarastoida myöhempää käyttöä varten. Usein sirkulaattorilla kypsennetyille lihatuotteille tehdään ruskistus esimerkiksi parilalla ennen tarjoilua.
Termiä sirkulaattori (engl. "circulator") käytetään myös radio- tai mikroaaltotekniikassa.
Sielunmessu (albumi)

Sielunmessu on suomalaisen black metal -yhtyeen Vitsauksen esikoisalbumi. Se julkaistiin vuonna 2010 levymerkillä Hammer of Hate.
Kappaleet.
Kaikki kappaleet säveltänyt Vitsaus sekä sanoittanut Inho.
PUK-koodi

PUK-koodi ("Personal Unblocking Key") on koodi, jota käytetään lukkiutuneen SIM-kortin avaamiseksi. PUK-koodi toimitetaan SIM-kortin yhteydessä. Jos PIN-koodin syöttää kolme kertaa väärin, PUK-koodi pitää syöttää. Jos PUK-koodin syöttää kymmenen kertaa väärin, SIM-kortti lukkiutuu ja on hankittava uusi SIM-kortti.
Oletuksena olevat PIN-koodit vaihtelevat, esimerkiksi koodia 1234 ja 0000 käytetään. Prepaid SIM-kortin mukana tulevaan korttikehykseen tai erilliseen on paperiin painettu PIN- / PIN2-koodi, PUK- / PUK2-koodi, ja puhelinnumero. Laskutusliittymissä PIN-koodin saa hankintahetkellä (yleensä 1234 tai 0000), sekä muut koodit tarvittaessa operaattorin asiakaspalvelusta. 
Puhelinliittymien ohella PUK-koodi voi joissain muissakin laitteissa, kuten joidenkin pankkien tunnuslukulaiteissa.
Viiruhuitti

Viiruhuitti ("Amaurornis marginalis") on rantakanoihin kuuluva kurkilintulaji.
BirdLife Suomi luokittelee viiruhuitin suokanojen sukuun. Se on toisinaan sijoitettu myös huitteihin ("Porzana") ja omaan "Aenigmatolimnas"-sukuun.
Levinneisyys.
Viiruhuitteja elää Keski-Afrikassa ja Itä-Afrikan eteläosissa. Lajin kannaksi on arvioitu 1 000–25 000 yksilöä. Kannankehitys on laskeva, mutta laji on luokiteltu elinvoimaiseksi.
Iäti vihassa ja kunniassa

Iäti vihassa ja kunniassa on suomalaisen black metal -yhtyeen Vitsauksen kokoelma-albumi. Se julkaistiin vuonna 2004 levymerkillä Hammer of Hate.
Albumi sisältää yhtyeen kolme varhaista demoa.
Greg Nemisz

Gregory "Greg" Nemisz (s. 5. kesäkuuta 1990 Courtice, Ontario) on kanadalainen uransa päättänyt jääkiekkoilija, pelipaikaltaan oikea laitahyökkääjä.
Nemisz on Calgary Flamesin ensimmäisen kierroksen varaus vuodelta . Ennen ammattilaisuraansa hän pelasi OHL-junioriliigan Windsor Spitfiresissä.
Ruusin Turasalon kalliomaalaus

Ruusin Turasalon kalliomaalaus sijaitsee Etelä-Karjalassa Etelä-Saimaalla Taipalsaarella Ruusin Turasalon nimisessä saaressa. Maalauksen löysi Timo Miettinen vuonna 1975. Lähellä samassa saaressa sijaitsevat myös Turasalon Linnavuori ja ilmeinen kivipöytä (alttari).
Maalaukset.
Maalauskohta sijaitsee Ruusin Turasalon (saari) eteläosan länsilaidalla, länsilounaaseen aukeavassa kallioseinämässä. Kallioseinämä on jyrkkä, mutta hyvin lohkeillut. Maalauksen koko on noin 75×90 senttimetriä ja sijaitsee noin 5 metriä järven pinnasta, eli 80 metriä merenpinnan yläpuolella, ja 1,1 metriä alapuolella olevan terassin yläpuolella.
Maalauksessa erottu vierekkäin hirvi ja ihminen, mutta ne ovat osittain harmaan jäkälän peitossa. Kallio on punaista, mikä vaikeuttaa kuvioiden hahmottamista. Lisäksi maalausjälki on puuroutunutta, joten yksityiskohdat ovat senkin takia epäselviä. Näistä kahden metrin päässä oikealla/vasemmalla on vielä yksi (lyhytkätinen) ihmishahmo, joka on lähes tuhoutunut. Tämän hahmon vieressä on laajalti punaväriä, josta erottuu linjoja, mutta ei mitään tunnistettava.
Hirvi on maalattu ääriviivoin, ja sillä on suhteessa pieni vasemmalle katsova pää. Hirven jalat taipuvat erikoisesti alle. Hirven lähellä oleva nuolimainen hahmo on tulkittu ihmishahmoksi. 
Epävarman tiedon mukaan maalausta olisi vahingoitettu raaputtamalla sen päälle nimikirjaimet "EK". Maalausta olisi myös ammuttu luodikolla.
Katso myös.
Seuraavat kalliomaalaukset ovat lähellä tätä maalausta:
Russian Time

Russian Time on vuonna 2013 perustettu venäläinen autourheilutalli. Sen perustivat entinen venäläinen kilpa-autoilija ja manageri Igor Mazepa ja saksalaisen Motopark Academyn tallipäällikkö Timo Rumpfkeil. Vuoden 2014 alussa tallin perustaja Igor Mazepa kuoli. Talli teki yhteistyötä saksalaisen Motopark Academy-tallin kanssa, mutta Mazepan kuoleman jälkeen yhteistyö lopetettiin. Tallin johtajaksi palasi iSport -tallin perustaja Paul Jackson, joka huolehti kaudella 2014 Russian Time -tallin autoista. Nykyisin talli toimii yhteistyössä Virtuosi Racing -tallin kanssa.
Talli debytoi GP2-sarjassa korvaten iSport International -tallin, joka lopetti toimintansa välttääkseen ajautumista konkurssiin. Vuonna 2014 tallin oli tarkoitus osallistua myös GP3-sarjaan, mutta Igor Mazepan kuolema lopetti samalla yhteistyön Motopark Academyn kanssa ja näin ollen Hilmer Motorsport korvasi lopulta tallin.
Ensimmäisellä GP2-kaudellaan talli saavutti viisi voittoa, kolme paalupaikkaa ja viisi kilpailun nopeinta kierrosta. Tiimi voitti myös valmistajien mestaruuden. Vuonna 2014 talli otti kaksi voittoa kauden aikana sijoittuen tiimipisteissä viidenneksi.
Hans Henrik von Liewen (vanhempi)

Hans Henrik von Liewen (vanhempi) (1664 – 25. maaliskuuta 1733) oli valtaneuvos ja vuodesta 1714 sotilasarvoltaan kenraaliluutnantti. Hän sai 1719 kreivin arvon. Hänet määrättiin 1710 Georg Lybeckerin apulaiseksi Suomeen. Hän suostutteli Kaarle XII:n palaamaan Turkista. Sen jälkeen hänet määrättiin Amiraliteettikollegion apulaiseksi.
Hänen poikansa oli Hans Henrik von Liewen (nuorempi).
Hans Henrik von Liewen (nuorempi)

Hans Henrik von Liewen (nuorempi) (1704 – 25. marraskuuta 1781) oli valtaneuvos vuodesta 1769, valtamarsalkka vuodesta 1772. sotilasarvoltaan hän oli vuodesta 1756 kenraaliluutnantti. Hän oli Turun akatemian kansleri ja vuosina 1766–1772 Pommerin kenraalikuvernööri.
Hänen isänsä oli Hans Henrik von Liewen (vanhempi).
Urlus-säätiö

Urlus on suomalainen säätiö, jonka kotipaikkana on Helsinki. 
Tammikuun 25. päivänä 1951 vahvistetut säännöt määrittävät Urlus-säätiön tarkoituksen ja perustamisajankohdan. 
Säätiön tarkoituksena on tukea maan ja etenkin Helsingin kaupungin liikuntakasvatus- ja urheiluelämää. Säätiö edistää myös maanpuolustuksellista ja maan itsenäisyyttä tukevaa muuta toimintaa. 
Helsingin erityisasemaa painottaen tuki voi kohdistua koko pääkaupunkiseudulle säätiön valtakunnallisuus samalla huomioon ottaen. Säätiö toteuttaa tarkoitustaan mm. myöntämällä avustuksia eri yhteisöille ja säätiön sääntöjen sekä hallituksen lähemmin määräämällä muulla tavalla. 
Säätiön tuki keskittyy suomalaisen yhteiskunnan tulevaisuuden rakentamiseen. Painopistealueita ovat nuoriso, urheilu ja vapaaehtoinen maanpuolustus. Urheilussa säätiö tukee ensisijaisesti lasten ja nuorten suunnistusta, ampumaurheilua ja ampumahiihtoa. Nuorison tukemisessa uudeksi painopistealueeksi on lisäksi noussut lasten ja nuorten syrjäytymisen ennalta ehkäisy ja jo syrjäytyneiden auttaminen. 
Säätiön omaisuuden peruspääoma on säädekirjassa mainittu 50 000 markkaa. Tällä ja pankkilainalla hankittiin Helsingin Suojeluskuntapiirin kiinteistö Pohjoiselta Hesperiankadulta. Tämä Helsingin Suojeluskuntatalo on edelleenkin säätiön toiminnan yksi keskeinen osa. Talossa on myös Helsingin Suojeluskuntapiirin perinnetila, jonka piirin historiaa ja perinteitä säätiö tukee. 
Säätiön työtä edeltänyt osuuskunta perustettiin yhdessä yössä. Uhkana vuonna 1944 oli Helsingin Suojeluskuntapiirin omaisuuden pakkoluovutus silloiselle Neuvostoliitolle. Omaisuus säätiöitiin vuonna 1951. 
Urlus-säätiö on jakanut viime aikoina avustuksia vuosittain yli miljoona euroa. Jakosumma kertyy säätiön vuokra-, arvopaperi- ja korkotuloista.
Las Fallas

Las Fallas on Espanjan Valencian kaupungissa maaliskuun puolivälissä järjestettävä karnevaali. Puusta ja vahamassasta valmistetut patsaat sytytetään tuleen juhlan viimeisenä yönä, San Josén päivänä 19. maaliskuuta. Patsaiden polttaminen sai alkunsa 1700-luvulla, kun puusepät keräsivät pajoihinsa kertyneen ylimääräisen romun kaduille poltettavaksi. Polttamiseen yhdistettiin vuosien saatossa taiteellista näkökulmaa ja yhteiskunnallista satiiria. Juhlan aikana kaupungin kaduille tuodaan taidokkaasti työstettyjä patsaita, jotka viestittivät yhteiskunnallista tyytymättömyyttä. Karnevaalin nimi tulee espanjan kielen sanasta "falla", epäonnistuminen. Las Fallas liitettiin vuonna 2016 Unescon aineettoman kulttuuriperinnön luetteloon.
Greta Westerholm

Greta Helena Maria Westerholm (1. elokuuta 1886 Lemland – 16. tammikuuta 1971 Turku) oli suomalainen ruotsin kielellä kirjoittanut kirjailija.
Greta Westerholmin vanhemmat olivat taidemaalari Victor Westerholm ja Hilma Gustava Alander.
Pyrstötulkku

Pyrstötulkku ("Carpodacus sibiricus") on peippojen heimoon kuuluva varpuslintu. 
Levinneisyys.
Pyrstötulkkuja elää Siperiassa ja Itä-Aasiassa. Lajin kokonaispopulaatiota ei ole arvioitu, mutta laji on luokiteltu elinvoimaiseksi. Euroopassa lajia ei ole havaittu luonnonvaraisena, vaan kaikki havainnot koskenevat häkkikarkulaisia.
Aarni Penttilä

Aarni Emanuel Penttilä (vuoteen 1919 Hildén; 5. elokuuta 1899 Raahe – 25. elokuuta 1971 Helsinki) oli suomalainen kielitieteilijä (fennisti), joka palveli 30 vuotta suomen kielen professorina Jyväskylän kasvatusopillisessa korkeakoulussa.
Elämä.
Aarni Penttilän vanhemmat olivat kansakoulujen ylitarkastaja Konrad Hildén ja Anna Maria Elisabet Fagergren. Hän syntyi Raahessa ja tuli ylioppilaaksi Helsingin Suomalaisesta normaalilyseosta vuonna 1918. Hän suoritti maisterintutkintonsa Helsingin yliopistossa (1922), jatkoi opintojaan Turun yliopistossa ja väitteli siellä tohtoriksi vuonna 1927. Väitöskirjassaan " Suomen ja sen lähimpien sukukielten painotusoppia" hän sovelsi uraauurtavalla tavalla hahmopsykologian ajatuksia, joihin hän oli tutustunut Eino Kailan kautta. Väitös avasi psykolingvistisiä ja sosiolingvistisiä näköaloja suomen kielen tutkimukseen. Penttilä tutki myös varhaisen kirjakielen historiaa.
Penttilä hoiti Helsingin yliopistossa suomen kielen dosentuuria vuosina 1931–1945 ja osallistui Nykysuomen sanakirjan toimitustyöhön. Hän otti Jyväskylästä vastaan suomen kielen professuurin ja hoiti sitä vuodet 1936–1966; hän toimi myös Jyväskylän kasvatusopillisen korkeakoulun vararehtorina ja rehtorina (1940–1962). Hänen tunnetuin teoksensa lienee "Suomen kielioppi" (1957).
Aarni Penttilä avioitui vuonna 1924 opettaja Kyllikki Islea Kielon (1901–1982) kanssa; perheeseen syntyi kaksi lasta. Aarni Penttilän veli oli Helsingin kauppakorkeakoulun englannin kielen apulaisprofessori Erkki Penttilä (1908–2003).
Penttilän kuoleman jälkeen hänen laaja kirjastonsa myytiin Uumajan yliopiston kirjastolle, jossa se on tutkijoiden käytössä.
Tero Varjoranta

Tero Varjoranta (s. 15. tammikuuta 1957) oli suomalainen Kansainvälisen atomienergiajärjestö IAEA:n apulaispääjohtaja. Hänet nimitettiin tehtävään maaliskuussa 2013 ja hän aloitti siinä saman vuoden lokakuussa. Hän erosi tehtävästä toukokuussa 2018. Syytä ei julkistettu.
Varjorannan ero IAEA:sta tapahtui yllättäen kolme päivää sen jälkeen kun Yhdysvallat oli ilmoittanut irtautuvansa Iranin ydinsopimuksesta.
Aiemmin Varjoranta työskenteli Säteilyturvakeskuksen pääjohtajana helmikuusta 2012 lähtien. Hän työskenteli Säteilyturvakeskuksen palveluksessa vuodesta 1981 ja on toiminut IAEA:ssa erilaisissa asiantuntijatehtävissä 1990-luvun alusta lähtien.
Koulutukseltaan Varjoranta on filosofian lisensiaatti.
Jelena Mirošina

Jelena Mirošina (; 5. kesäkuuta 1974 Moskova – 18. joulukuuta 1995 Moskova) oli venäläinen uimahyppääjä. Hän sai yhdistyneen joukkueen edustajana hopeaa naisten 10 metrin kerroshypyissä vuoden 1992 kesäolympialaisissa Barcelonassa. Hän oli aiemmin sijoittunut siinä Neuvostoliiton kilpailijana kuudenneksi vuoden 1988 kesäolympialaisissa Soulissa.
Mirošina lopetti kilpailemisen vuoden 1993 Venäjän-mestaruuskilpailujen jälkeen. Hän meni naimisiin ja oli raskaana kuollessaan 21-vuotiaana. Hän ilmeisesti putosi asuntonsa ikkunasta, mutta kuolinolosuhteet olivat epäselvät, ja asiasta käynnistettiin myös rikostutkinta.
Buirjärvi

Buirjärvi (, ) on noin 609 neliökilometrin laajuinen järvi Mongolian ja Kiinan rajalla. Suurin osa järvestä on Mongolian puolella. Järvi on noin 50 metriä syvä ja sen ympäristö on pääasiassa ruohikkoa.
Buirjärven laskujoki Orshun johtaa pohjoiseen ja laskee Kiinan puolella Hulunjärveen.
Kaksi lippua Broadwaylle

Kaksi lippua Broadwaylle () on James V. Kernin ohjaama yhdysvaltalainen Technicolor-menetelmällä kuvattu komediallinen elokuvamusikaali, jonka pääosissa ovat Tony Martin ja Janet Leigh. Muissa osissa ovat muun muassa Gloria DeHaven, Eddie Bracken ja Ann Miller. RKO Radio Pictures toimi elokuvan tuotantoyhtiönä ja jakelijana. Busby Berkely toimi elokuvan koreografina.
"Kaksi lippua Broadwaylle" sai ensi-iltansa Yhdysvalloissa 20. marraskuuta 1951. Suomessa elokuva tuli teattereihin 30. toukokuuta 1952. "Kaksi lippua Broadwaylle" oli taloudellinen menestys. Musikaalin äänittäjä John Aalberg oli ehdolla parhaan äänityksen Oscar-palkintoon vuonna 1952.
Kahden herkkukaupan omistajan rooleja (Charles Dalen näyttelemä Leo ja Joe Smithin näyttelemä Harry) alun perin tarjottiin Stan Laurelille ja Oliver Hardylle, jotka joutuivat kieltäytymään rooleista Laurelin sairastelun takia. Warner Brothers julkaisi elokuvan DVD:llä 2. syyskuuta 2011.
Aston Martin One-77

Aston Martin One-77 on kaksiovinen coupé, jota valmisti Aston Martin. Auto esiteltiin ensimmäisen kerran vuoden 2008 Paris Motor Show’ssa. Autoja valmistettiin vain 77 kappaletta. Autossa on 7,3l V12 -moottori, joka antaa 750Hv. Auto maksoi 1 338 000 euroa.
Yksityiskohdat.
Ennen auton julkistusta Paris Motor Show’ssa useita tietoja autosta oli vuotanut julkisuuteen. Auton teknisiä tietoja ei kuitenkaan julkistettu ennen vuoden 2009 Geneva Motor Show’ta.
One-77:ssa on kokonaan hiilikuituinen runko, käsin valmistettu alumiininen kori ja 7.3l V12 -moottori, joka tuottaa 750 Hv, 560 Kw.
Auton huippunopeuden sanottiin olevan 320 km/h, mutta todellisuudessa se oli 354 km/h. Auto kiihtyy nollasta sadan kilometrin tuntinopeuteen noin 3,5 sekunnissa.
Huomionosoitukset.
Aston Martin One-77 on saanut lukuisia kansainvälisesti arvostettuja muotoilun palkintoja.
Lintuinvuoren kalliomaalaus

Lintuinvuoren kalliomaalaus sijaitsee Taipalsaarella Etelä-Karjalassa Etelä-Saimaan Koneenselän koillisrannalla Lintuinvuoressa. Maalattu alue on noin leveydeltään 1,5 metriä, mutta on jo sään haalistama. Kallion on komea ja sen juurella on noin 10 metriä korkea sileäkallio, joka putoaa veteen. Sopivassa valaistuksessa kallioon muodostuu varjoista ihmispään hahmo (valokuva ). 
Löytyminen ja tutkimus.
Maalauksen löytäjät olivat Kaarlo Katiskoski ja Teemu Mökkönen vuonna 1997 tai 1998 . 
Maalaukset.
Sijaitsee eteläisen Saimaan Koneenselän koillisrannalla, länsilounaaseen katsovassa kallioseinämässä noin 4 metrin korkeudella eli 81,10 metriä merenpinnan yläpuolella. Maalausalue on kooltaan noin 1×1,5 metriä.
Maalaukset ovat haalistuneet ja kuvioita on jäkälän alta vaikea erottaa ja hahmottaa. Monet ovat havainneet ihmishahmon, joka on noin 30 senttimetriä pitkä. Havainto on kuitenkin heikko. Vaakasuorassa näyttää olevan rinnakkaisia pystysuoria vetoja, joista osa muistuttaa ihmishahmoja. Vasemmanpuoleisin kuvio muistuttaa ihmistä eniten. Oikealla reunalla on pystysuuntainen väkäistä esittävä kuvio ja sen vieressä punaväriläiskä ja ehkä adorantti ihmishahmo.
Katso myös.
Seuraavat kalliomaalaukset ovat lähellä tätä maalausta:
Ingeborg Liljeblad

Ingeborg Liljeblad-Funtek (17. lokakuuta 1887 Helsinki – 28. helmikuuta 1942) oli laulajatar, äänialaltaan altto. Hän esiintyi Mannheimin hovioopperassa 1911–1913, Hampurin oopperassa 1913–1914 ja toimi vuodesta 1927 Helsingin konservatorion laulunopettajana.
Hänen puolisonsa oli vuodesta 1928 Leo Funtek ja äitinsä laulajatar Elise Hellberg (1861–1927).
Ilmari Raekallio

Ilmari Johannes Raekallio (17. toukokuuta 1896 – 10. lokakuuta 1952) oli suomalainen toimittaja, taidemaalari, säveltäjä ja sanoittaja. 
Raekallio oli v.t. päätoimittajana Kouvolan Sanomissa ja sen jälkeen toimittajana Viipurissa sanomalehti Karjalassa aina Talvisotaan asti. Sen jälkeen hän siirtyi Helsinkiin toimien STT:n palveluksessa. Vuodesta 1944 hän toimi Uuden Suomen toimituskunnassa.
Coron

Coron on saari Filippiineillä. Se sijaitsee Palawanin ja Mindoron saarten välissä.
Turismi.
Saarta ympäröivä meri on suosittu sukelluskohde. Erityisesti saaren läheisyyteen toisen maailmansodan aikana upotetut japanilaiset sotalaivat ovat yksi maailman parhaista hylkysukelluskohteista.
Jyvälän kansalaisopisto

Jyvälän kansalaisopisto on Jyväskylässä toimiva, Jyvälän Setlementti ry:n ylläpitämä kansalaisopisto. Sen uusi toimitalo on valmistunut kesällä 2015 osoitteeseen Palokunnankatu 16. Joulukuussa 2011 Jyvälän entinen toimitalo tuhoutui tuhopoltossa. Palanut rakennus oli entinen Nisulan kartano. Opistolla on myös toinen toimintapaikka Viitaniemessä. Jyvälän Setlementti toimii sitoutumattomana setlementtiperustansa tunnustavana kansalaisjärjestönä.
Anal Blasphemy

Anal Blasphemy (vuosina 2014–2015 Blasphemous Devotion) on suomalainen yhden hengen black metal -yhtye, jonka perusti Molestor Kadotus vuonna 2002.
Keväällä 2014 Molestor Kadotus laittoi yhtyeen telakalle, jatkaen musiikin tekoa nimellä Blasphemous Devotion, joka julkaisi ainoastaan yhden demon. Vuotta myöhemmin Kadotus jatkoi toimintaa alkuperäisen nimen takana.
Eesti Laul

Eesti Laul on Viron yleisradion järjestämä laulukilpailu. Kilpailun voittaja edustaa Viroa Eurovision laulukilpailussa. Eesti laul -kilpailu on järjestetty vuodesta 2009 lähtien. Kilpailun edeltäjä oli Eurolaul.
Alfred Beamish

Alfred Ernest Beamish (s. 6. elokuuta 1879 Lontoo, Yhdistynyt kuningaskunta – 28. helmikuuta 1944 Ylämaa, Yhdistynyt kuningaskunta) oli skotlantilainen tennispelaaja.
Beamish saavutti Tukholman olympialaisissa 1912 pronssia sisänelinpelissä. Hän pelasi kaksinpelin loppuottelussa vuoden 1912 Australian mestaruusturnauksessa.
Alice Greene

Alice Norah Gertrude Greene (s. 15. lokakuuta 1879 Northamptonshire, Yhdistynyt kuningaskunta – 26. lokakuuta 1956 Jersey) oli brittiläinen tennispelaaja.
Greene saavutti Lontoon olympialaisissa 1908 hopeaa sisäkaksinpelissä. Hän hävisi loppuottelussa Gladys Eastlake-Smithille 2–6, 6–4, 0–6.
Sermons of a Sodomite

Sermons of a Sodomite on suomalaisen black metal -yhtyeen Anal Blasphemyn EP-levy. Se julkaistiin vuonna 2011 levymerkillä Hammer of Hate.
Albumin kansikuvassa esiintyy Suomen ensimmäinen avoimesti transsukupuolinen pappi Marja-Sisko Aalto. Myös albumin kappaleiden sanoitukset liittyvät aiheeseen, sekä sen kansilehtisessä on tietoa aiheeseen liittyen.
Consolidated TBY Sea Wolf

Consolidated TBY Sea Wolf (suom. "Merisusi") on toisen maailmansodan aikainen yhdysvaltalainen torpedopommikone. 
Konetyyppi suunniteltiin Yhdysvaltain laivaston vaatimuksesta, korvaamaan alitehoinen sekä heikon puolustuskyvyn omannut sekä siten vanhentunut Douglas TBD Devastator -konetyyppi laivaston torpedopommittajana. Tuo vaatimus esitettiin jo vuonna 1939.
Alun perin tämän sotilaskonetyypin oli suunnitellut Chance Vought. Tehtaan tuotantokapasiteetti ei kuitenkaan riittänyt tyydyttämään kysyntää, joten tuotanto siirrettiin Consolidated Aircraftille (myöhempi Convair). Koneen kutsutunnus muutettiin TBU:sta TBY:hyn. Konetyyppiä valmistettiin vain 180 kappaletta, etupäässä koulutustarkoituksiin. Konetyyppi oli tarjouskilpailun etusijan vienyttä Grumman TBF Avengeria nopeampi, 502 km/h huippunopeudellaan.
Koneen aseistus käsitti 3 × 0.50 kaliiperin (12,7 mm) konekiväärejä eturungossa ja siivessä, kaikki eteenpäin ampuvia. Lisäksi oli vapaasti liikuteltava 0.50 kal. kk yläampumossa taaksepäin sekä 0.30 kal. (7,7 mm) kk ala-ampumossa takana. Pommi- tai torpedokuormaa kone saattoi kuljettaa enintään 726 kg.
Anguished

Anguished on suomalainen yhden hengen black metal -yhtye, joka perustettiin vuonna 2009. Kappaleiden teemana on itsetuhoisuus.
Yhtyeen perustaja Possessed Demoness (oik. Ana Niemi) laulaa sekä soittaa kitaraa ja bassoa. Hän laulaa erittäin korkeasta sävelestä, ja jotkin tahot ovat verranneet häntä Cradle of Filthin kaulahahmoon Dani Filthiin.
Anguished on julkaissut yhden studioalbumin, "Cold", vuonna 2010.
Cold (Anguishedin albumi)

Cold on suomalaisen yhden hengen black metal -yhtyeen Anguishedin esikoisalbumi. Se julkaistiin vuonna 2010 levymerkillä Hammer of Hate.
Albumista julkaistiin myös 300:n kappaleen rajoitettu vinyylipainos.
Hoath

Hoath on suomalainen black/death metal -yhtye, jonka perustivat Shatraug ja Vholm vuonna 2002.
Yhtye on julkaissut yhden demon sekä yhden pitkäsoiton vuonna 2004. Yhtye kiinnitettiin Saturnal Recordsille vuonna 2014, jonka kautta julkaistiin yhtyeen toinen levy nimeltä "Codex III: Crown of the Mind" marraskuussa 2016.
Birgit Hahn

Birgit Hahn (s. 29. kesäkuuta 1958 Mönchengladbach) on saksalainen entinen maahockeypelaaja. Hän kilpaili vuoden 1984 kesäolympialaisissa Los Angelesissa ja kuului siellä hopeaa saaneeseen Saksan naisten joukkueeseen. Hän pelasi vuosina 1975–1984 kaikkiaan 80 maaottelua ulkokentillä ja lisäksi 11 maaottelua sisähockeyssa .
Birgit Hahn on toisen maahockeypelaajan ja olympiamitalistin, Lisa Hahnin täti.
Lisa Hahn

Lisa Hahn-Altenburg (o.s. Hahn, s. 23. syyskuuta 1989 Mönchengladbach) on saksalainen maahockeypelaaja. Hän kilpaili vuoden 2012 kesäolympialaisissa Lontoossa ja kuului siellä seitsemänneksi sijoittuneeseen Saksan naisten joukkueeseen. Riossa 2016 hän saavutti turnauksessa joukkueensa kanssa pronssia. Hahn pelasi kaikkiaan 122 maaottelua ulkokentillä ja lisäksi 14 sisähockeyn maaottelua.
Lisa Hahnin täti Birgit Hahn on maahockeypelaaja ja olympiamitalisti.
Mogadorin pommitus

Mogadorin pommitus tapahtui elokuussa 1844, kun Ranskan laivasto Joinvillen prinssin François d'Orléansin johdolla saapui pommittamaan Marokon länsirannikolla sijaitsevaa Essaouiran (tunnetaan myös nimellä "Mogador") kaupunkia. Ranska miehitti Essaouiran lyhyeksi ajaksi hyökkäyksen seurauksena.
Tausta.
Mogadorin pommitus oli seurausta Marokon liittoutumisesta algerialaisen kapinallisen ja ruhtinaan Abdulqadirin kanssa Ranskaa vastaan. Ranska oli ennen Essaouiraa pommittanut Marokon pohjoisrannikon Tangeria sekä lyönyt 14. elokuuta Marokon armeijan Algerian rajalla lähellä Oujdan kaupunkia Islyn taistelussa. 
Pommitus.
Mogadorin pommitus alkoi lähteestä riippuen 15. tai 16. elokuuta. Pommituksen aikana kaupungissa asuneen englantilaisen asukkaan mukaan taistelu alkoi tosin 13. elokuuta kello yhdeksältä aamulla marokkolaisten alkaessa ampua ranskalaisia 21 tykillään. Ranskalaiset eivät tuolloin vielä olleet asemissaan, eivätkä siten vastanneet tuleen kuin vasta kello kahdelta iltapäivällä. Ranskan laivaston vahvuuteen kuului muun muassa höyrylaivoja, prikejä ja fregatti. Marokkolaiset viranomaiset ja useat kaupungin asukkaat pakenivat kaupungista. 900 hengen ranskalaisjoukko nousi maihin Essaouiran edustan Mogadorin saarelle 16. elokuuta ja valtasi saaren varuskunnan ja linnoitukset. Ranskan tappiot pommituksessa englantilaisen asukkaan kuvauksen mukaan oli noin 20 kaatunutta ja useita haavoittuneita. Marokkolaiset menettivät pelkästään Mogadorin saarella noin 500 kaatunutta. Lisäksi kaupungissa tuli kaatuneita.
Black Death Ritual

Black Death Ritual on kuopiolainen black metal -yhtye, joka perustettiin vuonna 2003. Yhtye on julkaissut yhden studioalbumin, "Profound Echoes of the Endin", vuonna 2003.
Yhtyeen laulaja-kitaristi, Spellgoth (oik. Tuomas Rytkönen) tunnetaan paremmin Turmion Kätilöiden laulajana, SGF Baptismista sekä Irh Deathchainin rumpalina.
Igrim

Igrim () on kaupunkityyppinen taajama Tjumenin alueen Hanti-Mansian piirikunnassa Venäjällä. Se sijaitsee Obiin laskevan Severnaja Sosva -joen rannalla linnuntietä noin 343 kilometriä Hanti-Mansijskista luoteeseen.
Taajama on Berjozovon piirin paikallishallinnoisen osan, Igrimin kaupunkikunnan keskus. Igrimin kaupunkikunnassa asui vuoden 2010 väestönlaskennan aikaan yhteensä 9 291 henkeä, joista 8 775 Igrimin taajamassa ja 516 maaseudulla.
Novyi Port

Novyi Port () on taajama (posjolok), maalaiskunta ja pienehkö satama Jamalin Nenetsian autonomisen piirikunnan Jamalin niemimaalla sijaitsevassa Jamalin kunnallispiirissä Luoteis-Siperiassa, Obinlahden länsirannalla. Novyi Port sijaitsee linnuntietä 302 kilometriä Jamalin Nenetsian pääkaupunki Salehardin koillispuolella.
Vuoden 2010 väestönlaskennan mukaan Novyi Portin maalaiskunnassa asui 1 780 henkeä ja koko kunnallispiirissä 16  310. Kunta on ollut perinteisesti erityisesti nenetsien asuinaluetta.
Novyi Port sai alkunsa pakkotyövoimalla. Sinne päätyi esimerkiksi vuonna 1942 osa eri puolilta Neuvostoliittoa Jamalin piiriin karkotetuista 1 675 "kansanvihollisesta", johon kuului esimerkiksi volgansaksalaisia, valkovenäläisiä, ukrainalaisia ja moldovalaisia. Nämä pakkotyöläiset rakensivat Puikon, Novyi Portin ja Sjojahan asuintaajamat. Seutua kehitettiin pakkotyövoiman avulla. Alueella toimi myös kesäkaudella 1948 arktista rautatietä rakentanut Baidarlag-pakkotyöleiri (Gulag).
Nykyään maalaiskunnassa asuu muun muassa poronhoitajia ja kalastajia, ja siellä toimii kalateollisuusyritys ja koulu. Vuonna 2005 taajamaan valmistui ortodoksinen rukoushuone (tsasouna). Petrokemian teollisuus on levittäytymässä kunnan alueelle. Esimerkiksi öljy-yhtiö Gazprom Neft hankki äskettäin itselleen määräysvallan alueen öljykentän porausoikeuksista ja pyrkii aloittamaan siellä ympärivuotisen öljyntuotannon vuonna 2014. Ympärivuotisten öljykuljetusten mahdollisuutta on jo testattu talvioloissa ydinkäyttöisen jäänmurtajan avulla. Gazprom on suunnitellut myös pistoradan rakentamista Novyi Portin öljy- ja kaasukondensaattikentän kautta Novyi Portin taajamaan aiemmin rakentamaltaan radalta Obskaja–Bovanenkovo. Tämä ratayhteys on mukana myös vuonna 2008 hyväksytyssä Venäjän rautateiden pitkänajan strategiaohjelmassa.
Tammikuussa 2016 saapui ensimmäinen Novoportovskojen öljy- ja kaasukentältä lastattu kokonainen tankkerin öljylasti (16 200 tonnia) Murmanskin satamaan. Öljy kuljetetaan putkitse 105 kilometrin matka Novyi Portin kentältä pohjoiseen ja edelleen Obinlahden Kamennyiniemestä (Mys-Kamennyi) noin 10,5 kilometrin etäisyydelle merelle sijoitettuun arktiseen, jykevätekoisen, jäävahvistettuun öljyterminaaliin, jossa laivojen lastaus tehdään.
&lt;br clear=left&gt;
Neljä Vihan Vasaraa / Four Hammers of Hate

Neljä Vihan Vasaraa / Four Hammers of Hate on kahden suomalaisen black metal -yhtyeen Azaghalin ja Black Death Ritualin split-albumi. Se julkaistiin vuonna 2004 levymerkillä Hammer of Hate.
Albumista julkaistiin ainoastaan 800 kappaleen vinyylipainos.
Fanny Rinne

Fanny Rinne (s. 15. huhtikuuta 1980 Mannheim, Baden-Württemberg) on saksalainen maahockeypelaaja. Hän kuului kultaa voittaneeseen naisten joukkueeseen vuoden 2004 kesäolympialaisissa Ateenassa. Lisäksi hän oli mukana sijoittumassa neljänneksi kesäolympialaisissa 2008 Pekingissä sekä seitsemänneksi kesäolympialaisissa 2000 Sydneyssä ja kesäolympialaisissa 2012 Lontoossa.
Rinne on ollut mukana voittamassa lukuisia mitaleita Hockey Champions Trophyssa (mm. kultaa 2006) ja maahockeyn Euroopan-mestaruuskilpailuissa (mm. kultaa 2007).
Rinne on pelannut TSV Mannheim Hockeyssa. Hän suoritti ylioppilastutkintonsa 1999 ja valmistui sittemmin Heidelbergin yliopistosta.
Lähteet.
Profound Echoes of the End

Profound Echoes of the End on suomalaisen black metal -yhtyeen Black Death Ritualin esikoisalbumi. Se julkaistiin vuonna 2005 levymerkillä Hammer of Hate.
Albumista julkaistiin myös 500 kappaleen rajoitettu vinyylipainos.
Kappaleet.
Kaikki kappaleet on säveltänyt Black Death Ritual ja sanoittanut SG.7.